Ses stabiliserende waarhede van tye van anargie - www.bybelkennis.co.za
by Coen Slabber · Published 15/10/2015 · Updated 07/08/2015
A message of grace will attract people, but a culture of grace will keep them. —Jared Wilson
Die wêreld is onstabiel. Anargie vier hoogty. Dit is gerusstellend om sekere stabiliserende en vertroostende waarhede te hê.
Ons soewereine God sit op sy troon. Voor Hom is nasies, super moondhede en wêreldryke soos 'n druppel in die see.
God besluit watter nasies sal vooruitgaan en watter nasies sal disintegreer en val. Nee, dit is God wat verneder of verhef, Hy is die regter! (Psalm 75:8).
God se koninkryk is nie van hierdie wêreld nie – dit is onafhanklik van hierdie wêreld en kom beslis. My koninkryk is nie van hierdie wêreld nie (Johannes 18:36); Die koningskap oor die wéreld behoort aan ons Here en sy Gesalfde en Hy sal as koning heers tot in alle ewigheid (Openbaring11:15).
Ons kan die vrede en teenwoordigheid van God geniet al gaan dinge ook hoe sleg.
Elke individuele Christen is in God se hande. Al word ons fisiese veiligheid nie gewaarborg nie, is ons geestelik veilig – vir ewig. Ek gee hulle die ewige lewe, en hulle sal in ewigheid nooit verlore gaan nie. Niemand sal hulle uit my hand ruk nie. Dié wat die Vader my gegee het, is die belangrikste van almal, en niemand kan hulle uit die hand van die Vader ruk nie (Johannes 10:28 – 29).
Die huidige anargie mag "'n teken van die tyd" wees wat ons herinner aan die naderende eintyd – die begin van die nuwe hemel en die nuwe aarde waar geregtigheid en nie anargie heers nie. Maar ons leef in die verwagting van 'n nuwe hemel en 'n nuwe aarde wat God belowe het en waar die wil van God sal heers (2 Petrus 3:13).